पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस व प्रशासन की लाख काेशिश और सख्ती के बाद भी काेराेना पाॅजिटिव केस का ग्राफ कम नहीं हाे रहा है।साेमवार के 367 केसाें में मंगलवार काे 17 अंकाें की उछाल के साथ पाॅजिटिव केसाें की संख्या 387 दर्ज की गई। इसमें सर्वाधिक 162 केस दाैसा ब्लाॅक में निकले। केस बढ़ने से पाॅजिटिव की दर भी 24 घंटे में 0.26 फीसदी बढ़कर 7.43 फीसदी हाे गई है। पाॅजिटिव केस बढ़ने की चिंता के बीच राहत की खबर यह है कि रिकवरी की दर लगातार बढ़ रही है।
एक दिन पहले यानी साेमवार काे रिकवरी दर 68.27 फीसदी थी, जाे मंगलवार काे 0.48 फीसदी बढ़कर 68.75 फीसदी हाे गई। लालसोट में 3 व दौसा में 3 की मौत हुई। सीएमएचओं डाॅ. मनीष चाैधरी के अनुसार अब तक 1 लाख 8313 सैंपल लिए जा चुके हैं, जिसमें 1 लाख 6125 की जांच हाे चुकी है। इसमें 7864 पाॅजिटिव और 98 हजार 261 नेगेटिव केस मिले। जिले में अब पाॅजिटिव केसाें का आंकड़ा बढ़कर 8052 हाे गया है। काेराेना संक्रमण से पीड़ित 2472 लाेग हाेम क्वारेंटाइन हैं, जबकि अब तक 5536 लाेग ठीक भी हाे चुके हैं। जिले में एक्टिव केस 2476 हैं।
पीएमओ का विरोधाभासी बयान... एक दिन बाद ही 2 की जगह 4 जनों की बता दी मौत
जिला चिकित्सालय में मंगलवार काे 3 लाेगाें की माैत हुई। इसमें पीएमओ डाॅ.सी.एल. मीणा ने दावा किया कि काेराेना से ताे सिर्फ एक ही माैत हुई, जाे बच्ची देवी गिरधरपुरा सिकराय की रहने वाली थी। काेराेना से मरने वालाें की संख्या हाॅस्पिटल प्रशासन छिपा रहा है। साेमवार काे जिला चिकित्सालय में 4 माैत हुई थी, जिस पर पीएमओ डाॅ. मीणा ने दावा किया था कि काेराेना से ताे 2 जनाें ही माैत हुई हैं। पीएमओ डाॅ. मीणा दूसरे दिन मंगलवार काे उस बात काे शायद भूल गए और बताया कि साेमवार काे 4 लाेगाें की माैत हुई, जिसमें पंडितपुरा बसवा का रामखिलाड़ी, रामगढ़ पचवारा बाबूलाल, ब्रह्मपुरी दाैसा के रघुनंदन व कमालपुरा महवा की रतन बाई के नाम गिनाए। पहले दिन 2 और दूसरे दिन 2 की जगह 4 माैत बताने से साफ है कि जिला चिकित्सालय व पीएमओ माैत के आंकड़ाें काे छिपा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn